Document ID: 32004D0529

ODLOČBA KOMISIJE
z dne 21. junija 2004
o spremembi Odločbe 2003/903/ES o sprejetju načrta, ki državam članicam dodeljuje sredstva, ki bremenijo proračunsko leto 2004, za dobavo hrane iz intervencijskih zalog v korist najbolj ogroženih oseb v Skupnosti
(notificirano pod dokumentarno številko K(2004) 2326)
(2004/529/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3730/87 z dne 10. decembra 1987 o splošnih pravilih za dobavo hrane iz intervencijskih zalog imenovanim organizacijam za razdeljevanje najbolj ogroženim osebam v Skupnosti (1) in zlasti člena 6 Uredbe,
ob upoštevanju Uredbe Sveta (ES) št. 2799/98 z dne 15. decembra 1998 o vzpostavitvi kmetijsko-monetarne ureditve za evro (2) in zlasti člena 3(2) Uredbe,
ob upoštevanju naslednjega:
(1)
V skladu s členom 2 Uredbe Komisije (EGS) št. 3149/92 z dne 29. oktobra 1992 o podrobnih pravilih za dobavo hrane iz intervencijskih zalog v korist najbolj ogroženih oseb v Skupnosti (3) je Komisija z Odločbo 2003/903/ES (4) sprejela, da se načrt razdeljevanja financira iz sredstev, ki so na voljo v proračunskem letu 2004. Načrt za vsako državo članico, ki izvaja ukrep, določa zlasti maksimalna finančna sredstva, ki so na voljo za izvedbo njenega dela načrta, ter količino posameznega tipa proizvoda, ki se vzame iz zalog intervencijskih agencij.
(2)
Načrt za leto 2004 je treba prilagoditi, da bo pri tem ukrepu Komisije lahko sodelovala tudi Poljska. Takšna prilagoditev mora v skladu s pogoji iz člena 7 Uredbe (EGS) št. 3149/92 o prenosih znotraj Skupnosti zajemati dodelitev finančnih sredstev in proizvodov, ki jih je treba vzeti iz intervencijskih zalog, na eni strani ter pooblastilo na drugi strani, tako da se prilagojeni načrt lahko izvaja.
(3)
Ukrepi, predvideni s to uredbo, so v skladu z mnenji vseh ustreznih odborov -
SPREJELA NASLEDNJO ODLOČBO:
Člen 1
Odločba 2003/903/ES se spremeni, kot sledi:
(1)
Priloga I se zamenja z besedilom iz Priloge I k tej odločbi;
(2)
Priloga II se zamenja z besedilom iz Priloge II k tej odločbi.
Člen 2
Ta odločba je naslovljena na države članice.
V Bruslju, 21. junija 2004

Labels: 2
4
5
0
3